Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: pénzügyi lebonyolítása a 217/1998. (XII. 30.) Korm. rendelet 70—77. §-ai (a továbbiakban: Korm. rendelet), valamint e rendelet 33. §-a előírásai alapján részleteiben az
Paragraph Index: 829

1. EU támogatás Az MNB mint a Magyar Államkincstár „levelező” bankja a Bizottság bankjától kapott adatok alapján (SWIFT üzenet) jóváírja az összeget a Kincstár MNB-ben vezetett deviza KESZ számláján, majd erről értesítést küld számlakivonat formájában a Kincstárnak, mint ügyfélnek. A DMO az MNB számlakivonata alapján jóváírja az átutalást a SAPARD euró számlán, és erről számlakivonaton értesíti a számlatulajdonos Nemzeti Alapot. A számlakivonat az azonosító adatokon túl tartalmazza a jóváírt euró összeget, a könyvelési napot, az értéknapot és a Bizottság által megadott megjegyzéseket (közleményeket). Ezt követően a Nemzeti Alap számláján rendelkezésre áll a SAPARD program finanszírozására szolgáló bizottsági hozzájárulás. A SAPARD euró számláról kifizetés közvetlenül a kedvezményezettek részére nem történhet. Terhelési tranzakció kizárólag a SAPARD lebonyolítási számla javára történhet a Nemzeti Alap rendelkezésére. A SAPARD Hivatal a Nemzeti Alap részére a várható kifizetésekről negyedéves prognózist készít, melyről a Nemzeti Alap az EU források lehívása alkalmával tájékoztatja az EU Bizottságot.

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes